شەفەق نیوز/ موستەفا کازمی سەرۆک وەزیران، ئمڕوو
شەممە، چەودیری ئامادەباشیە وەردەوامەگان ئەرا دابینکردن وەڕیەوچگن ئاو وارانەگان
کرد، و سەردان یەکیگ لە ویستگەیل وەڕیەوچگن ئاو لە لای کەرخ کرد، و چەویکەفتە کادرەگانی.
وەگورەی بەیاننامەی نووسینگەگەی ک رەسیە ئاژانس
شەفەق نیوز؛ کازمی لە مەیدانەو چەودیری ئامادەباشیەگان کرد ک کادرە خزمەتگوزارییەگان
لە ئەمانەت بەغداد و ئەو دەزگا خزمەتگوزارییەگان ئەرا دابینکردن وەڕیەوچگن ئاو
وارانەگان کەن.
کازمی رینما دا وەپشتسەرناین ئەو گرفتەیلە ک کەفنە
نوای کار ئی کادرەیلە، و زویکردن لە کارەیلیان لەبان ئەو ریگریەیلە ک کەفنە نوای
تووڕ وەڕیەوچگن ئاوەگان لە گشت وڵاتەگە،ک زیان لە کۆنەیی ونەووەو نەکردن دوینن، و
هەمیش نێەگونجیەن وەگەرد زیایبوین دانیشتوەیل ک لە گشت کەڕەکەیل شار بەغداد بوون.
